રિયા ના લગ્ન ને હજુ માંડ ૪ મહિના જ થયા હતા , તેની સાસુ જ્યોત્સનાબેને તેમની પુત્રવધુ માટે કેટકેટલાય સપના સેવ્યા હતા . પણ રિયા એ એમના બધા અરમાનો પર પાણી ફેરવી દીધું . કેમ કે રિયા ને એના પતિ સુરેશ સિવાય બીજું કોઈ દેખાય જ નહિ. એ એના પતિ સિવાય ઘરના બીજા કોઈ સભ્યો જોડે વધારે બોલતી નહોતી , તે માત્ર તેના પતિ સુરેશ ના આજુ બાજુ જ ફર્યા કરતી ઘરના બીજા સભ્યો જોડે જાણે કઈ લેવા દેવા જ ન હોય, કોઈ સાથે હસવું બોલવું પણ નહિ એવું રિયા નું વર્તન જ્યોત્સનાબેનને દુખી કરી મૂકતું . જમવામાં પણ પતિને ભાવતું જ બનાવે અને પતિનું જ ધ્યાન રાખવું બાકી બધા સાથે બસ માપ પુરતું જ વર્તન અને વાતચીત . ઘરના બીજા સભ્યો કે જયોત્સાબેન ઈચ્છે તોપણ એના નજીક ન આવી શકે કેમ કે એ પોતે જ બધાથી અળગી અળગી રહેતી હતી .